
REFERAT DE APROBARE a
Proiectului de Hotărâre privind atribuirea în folosință gratuită , pe o perioadă de 5 ani, cu contract comodat a spațiului din Timișoara, Str.Mărășești, nr.14, subsol, către SPITALUL CLINIC MUNICIPAL DE URGENȚĂ TIMIȘOARA


Prin cererea înregistrată la Primăria Municipiului Timișoara  cu numărul CT2021-001670/10.05.2021, Spitalul Clinic Municipal de Urgență Timișoara, reprezentat de către Manager S.L.Dr. Malița Daniel Claudiu, solicită încheierea unui nou contract de comodat având ca obiect atribuirea în folosință gratuită a spațiului situat în Timișoara, str. Mărășești, nr.14  , utilizat cu destinația depozit.
          Această solicitare a fost analizată în ședința din 09.06.2021 și reanalizată în ședința din 16.09.2021 a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.122/13.04.2021, comisia hotărând atribuirea spațiului pe o perioadă de 5ani ani și încheierea contractului de comodat cu Spitalul Clinic Municipal de Urgență Timișoara.
	Spațiul atribuit este  în suprafața totală de 239,31 mp, fiind înscris în Cartea Funciară nr.402312-C1-U12 Timisoara, nr. Top 404/XII, în proprietatea Statului Român, fiind utilizat cu destinația de depozit .
          	Având  în vedere cele menționate  și necesitatea utilizării spațiului situat în imobilul din Timișoara, str. Mărășești, nr.14 cu funcționalitatea de  depozit, de către Spitalul Clinic Municipal de Urgență Timișoara, apreciem faptul că  Proiectul de hotărâre  privind atribuirea în folosință gratuită, cu contract comodat  a spațiului din Timișoara, str.Mărasesti, nr.14, către Spitalul Clinic Municipal de Urgență Timișoara, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

